[ca] Aquesta investigació doctoral està formada per una performance i un corpus textual. Ha estat, és i serà una temptativa en i entre escriptures que visibilitzen estrats, nivells, formes, veus, materials i exploracions d'un procés d'immersió extens. El text es compon d'una trama de cinc Temptatives de (des)aparició, dispositiu creat per pensar el que va apareixent en una experiència (entre)ceptiva, noció que proposo apuntant a la possibilitat de concebre, des del moviment, tant la singularitat i la diferència com la multiplicitat i allò comú. L'espai (entre)ceptiu és relacional i transitiu; es percep, emergeix i es deixa tocar a partir de l'entrenament d'un estat atencional específic. L'aproximació ha estat, és i serà des d'allò intersticial i ecosistèmic, no separant la pràctica artística i pedagògica de la pràctica de l'escriptura i la investigació acadèmica. Al llarg de la tesi algunes de les qüestions centrals van ser, són i seran: Quines qualitats i formes de caracterització emergeixen en desplaçar l'atenció als entres i processos mentre ballem? És la propiocepció el sentit que desplega possibilitats per llopejar pràctiques pedagògiques, escèniques i de recerca en col·lectiu? Una atenció de llarga exposició a les possibilitats de la propiocepció, podria mostrar els espais (entre)ceptius fent emergir altres maneres de mirar el mateix? Com es pot generar una pràctica d'estudi del moviment que contingui potencial d'emancipació? Per al desenvolupament teòric de les temptatives he treballat nocions clau com ara: atenció de llarga exposició, entre, horitzó de successos, trouble, corporeïtat dansant, pràctica pedagògica d'improvisació situada, gravetat, espiral, suspensió, entre d'altres. La investigació s'ha teixit en conjunt, entre les meves experiències en tallers, curadories, gestió cultural i investigacions col·lectives, entre pràctiques que han pres formes escèniques i textualitats diverses.

[en] This doctoral research comprises a performance and a textual corpus. It has been, is and will be an attempt in and between writings that make visible layers, levels, forms, voices, materials and explorations of an extensive process of immersion. The text is weaved into five Attempts to (dis)appear, a device created to think about what emerges in an (inter)ceptive experience, a notion that I propose pointing to the possibility of conceiving, from movement, singularity and difference as well as multiplicity and what is common. The (inter)ceptive space is relational and transitive, it is perceived, appears and allows itself to be touched by training a specific attentional state. The approach has been, is and will be ecosystemic and interstitial, not separating artistic and pedagogical practice from writing and academic research. Throughout the thesis, some of the central questions were, are and will be: Which qualities and forms of characterization emerge when we shift attention to in-betweens and processes while dancing? Is proprioception the sense that opens possibilities to loop pedagogical collective research practices for performing arts? Could a long-exposure attention to the possibilities of proprioception show the (inter)ceptive spaces, making 'other ways of looking at the same thing' emerge? How to generate a movement study practice that contains a potential for emancipation? For the theoretical development of the attempts, I have worked on key notions such as: long-exposure attention, between, event horizon, trouble, dancing corporeity, pedagogical practice of situated improvisation, gravity, spiral, suspension, among others. This research has deployed itself collectively, between my experiences in workshops, curatorships, cultural management and collective research, between practices that have shaped into performances and diverse textualities.